Malcolm in the Middle

Malcolm in the Middle estas usona televida situacia komedio kreita de Linwood Boomer por Fox Broadcasting Company. La serio unuafoje elsendiĝis la 9-an de januaro 2000 kaj finiĝis la 14-an de majo 2006, post 7 sezonoj kaj 151 epizodoj. Ĝi ricevis tre bonajn recenzojn kaj gajnis premion Peabody, sep premiojn Emmy kaj unu premion Grammy kaj estis nomumita por sep Oraj Globoj.

La serio montras la vivon de familio kun kvar (poste kvin) filoj. La ĉefa rolanto estas Malcolm (Frankie Muniz), pli-malpli normala knabo, kiu estas tre inteligenta. Lia patrino Lois (Jane Kaczmarek) estas tre aŭtoritata kaj estras la familion, dum lia patro Hal (Bryan Cranston) estas senkompetenta sed amema. Liaj fratoj estas Francis (Christopher Masterson), la plej aĝa, ribelema junulo, kiun la gepatroj sendis al armea lernejo; Reese (Justin Berfield), perfortema kaj neinteligenta, kiu ŝatas turmenti siajn fratojn kaj samlernejanojn; Dewey (Erik Per Sullivan), pli juna, inteligenta kaj talenta por muziko; la lasta frato, Jaime (James kaj Lukas Rodriguez), naskiĝas en la kvara sezono. Komence, la serio ĉefe koncentriĝas pri Malcolm, sed ĝi poste interesiĝas pri ĉiuj familianoj.

 Notoj kaj referencoj 

 Vidu ankaŭ 
 Malcolm in the Middle en IMDb
 Malcolm in the Middle  ĉe TV.com

Kategorio:Usonaj televidaj serioj
Kategorio:Televidaj programoj de Fox Broadcasting Company